**ΑΝΑΚΟΙΝΩΣΗ**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**Παροχή Επιδόματος Διακίνησης σε Πρόσωπα με Θαλασσαιμία**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι από 1 Ιανουαρίου 2019 τέθηκε σε εφαρμογή του Σχέδιο Παροχής Επιδόματος Διακίνησης σε Πρόσωπα με Θαλασσαιμία, το οποίο σκοπό έχει την παροχή οικονομικής βοήθειας σε πρόσωπα με θαλασσαιμία, ώστε να καλύπτουν μέρος των δαπανών για τη διακίνηση τους προς και από τα Κέντρα Θαλασσαιμίας των δημόσιων νοσηλευτηρίων για τις μεταγγίσεις αίματος και τις παρεπόμενες ιατρικές εξετάσεις και θεραπείες τους.

Το ύψος του επιδόματος ανέρχεται, στο ποσό των **€51** το μήνα για τους δικαιούχους που διαμένουν μόνιμα εντός Δήμων και στο ποσό των **€102** το μήνα για τους δικαιούχους που διαμένουν μόνιμα εντός Κοινοτήτων.

Τα έντυπα αιτήσεων μπορούν να εξασφαλιστούν από:

* την ιστοσελίδα του Τμήματος Κοινωνικής Ενσωμάτωσης Ατόμων με Αναπηρίες στη διεύθυνση [www.mlsi.gov.cy/dsid](http://www.mlsi.gov.cy/dsid)
* τα γραφεία του Τμήματος στη διεύθυνση Αρχιεπισκόπου Μακαρίου Γ’ 67 στα Λατσιά, Λευκωσία (τηλ. 22815015) ή Αποστόλου Ανδρέα 11, Hyper Tower στη Μέσα Γειτονιά, Λεμεσό (τηλ. 25729131).
* τα Κέντρα Εξυπηρέτησης του Πολίτη.

8 Ιανουαρίου 2019